text: Politiet mangler stadig betjente ved grænsen
  01 november 2010 kl. 07.27
  Selv om et bredt politisk flertal i november 2006 aftalte at skærpe indsatsen ved den tyske grænse og øge antallet af politifolk i det sønderjyske grænsepoliti, er der intet sket, skriver JydskeVestkysten.
  Undren 
  Ifølge politiets flerårsaftale for 2007-2010 skulle bemandingen styrkes fra de daværende omkring 70 til 100 mænd. I dag - kort før aftalen udløber og der skal forhandles en ny på plads - er der stadig kun ansat omkring 75 politifolk i den såkaldte udlændingekontrolafdeling.
  Dengang vakte det stor undren og protester fra flere af partierne bag aftalen. Men billedet er altså stadig fuldstændig det samme.
  